ועדת הכלכלה, כנסת 20, פרוטוקול מספר 579, 2017-08-08 13:10

איתן כבל: בוקר טוב לצוות, לאורחים ולמנכ"ל בפועל.

איתן כבל: התכנסנו כאן, בפגרה, כדי לדון בצו התקשורת (בזק ושידורים) (פטור מאישור סוג ופטור מרישיון סחר) (תיקון), התשע"ז-2017.

איתן כבל: אני רוצה להזכיר שטרם יציאתנו לפגרה ביקשת ואמרת שהנושא הזה הוא צרכני מן המדרגה העליונה ואתם מבקשים להעלות את הנושא הזה.

איתן כבל: אני אאפשר לאדוני להציג בקצרה מהו הצו המונח כאן לפנינו.

איתן כבל: מה זה, 23 עמודים?

<קריאה: לא, מה פתאום.

איתן כבל: כמעט קיבלתי חום, אמרתי, את כל זה כתב השר החדש?

איתן כבל: אה, רן?

איתן כבל: כל כך מהר וכל כך הרבה הוא כותב?...

<קריאה: השר חתם.

<קריאה: אישור, קרא, חתם.

איתן כבל: אדוני, בבקשה.

<מימון שמילה: אני מימון שמילה, מנכ"ל בפועל של משרד התקשורת.

<מימון שמילה: ראשית, אני רוצה להודות ליושב-ראש ולצוות הוועדה על הכינוס בפגרה.

<מימון שמילה: באמת יש פה נושא צרכני ממדרגה ראשונה, שמחכה הרבה מאוד זמן להגיע לוועדה.

<מימון שמילה: אנחנו כרגע נמצאים ברגל המסיימת ורק נשאר להכניס את הגול ולגמור את ההלל על הסיפור הזה, כי זה נושא מאוד קריטי וחשוב, כפי שאפרט.

<מימון שמילה: הצו בא להסדיר יבוא וסחר במכשירים טלפוניים סלולריים ומכשירים דומים.

<מימון שמילה: כל מכשיר טאבלט שנכנס לתוכו "סים" והוא יודע לעשות תקשורת סלולרית – הכול נכנס תחת הצו הזה.

<מימון שמילה: הוא קובע בין היתר שניתן לייבא למדינת ישראל מכשירים כאלה ביבוא מסחרי וקובע מהן החובות שעל כל יבואן של המכשירים הללו, כדי שזה לא יהיה שכל אחד יביא מה שהוא רוצה.

איתן כבל: זה כמו חוק שירותי רכב.

<מימון שמילה: הסדרה של בדיוק איך מביאים, כדי לסגור פרצות, כדי שלא תהיינה תקלות ובעיות בעתיד.

<מימון שמילה: מצד שני, יש כאן הפחתה משמעותית של הנטל הרגולטורי שהיה נהוג עד היום להטיל על יבואנים, דבר שגרם להם לא להביא - - -

<מימון שמילה: קודם כול, חברת הסלולר שמוכרת מכשיר מחויבת לכך על פי הוראות הרישיון שלהן - - -

איתן כבל: לא, אני לא מדבר על ציוד חדש, אדוני המנכ"ל, אני מדבר על ציוד - - -

<לאה ורון: לא סתם היושב-ראש השווה את הנושא הזה ליבואני הרכב.

איתן כבל: נכון.

איתן כבל: זה היה הסיפור שהרג עד היום את היבוא.

<רועי ברית: אני אענה ליושב-ראש הוועדה.

<רועי ברית: אני רועי ברית, מהמחלקה המשפטית במשרד התקשורת.

<רועי ברית: אנחנו קבענו פה בצו חובה על יבואנים להעביר לנו דיווח רבעוני מה הם ייבאו בדיוק, איזה דגמים וכדומה.

<רועי ברית: לא ביקשנו שם לציין האם המכשיר חדש או לא; מעניינים אותנו בעיקר ההיבטים - - -

איתן כבל: אותי מעניין דבר אחד, ואני אומר את זה למנכ"ל.

איתן כבל: לא סתם התייחסתי למהפכה הגדולה שעשינו בעניין של יבוא רכב.

איתן כבל: כי בעצם יבוא רכב תמיד היה.

איתן כבל: יכולת כאדם פרטי לבוא ולעשות יבוא אישי.

איתן כבל: אבל למה זה לא צלח?

איתן כבל: כי כשהבאת את הרכב.

איתן כבל: ..

איתן כבל: רכב הוא לא דבר שחי מעצמו, אחרי תקופה הוא מתקלקל, הוא צריך החלפת גלגל, מנוע וכל מיני עניינים.

איתן כבל: במילה אחת, תחזוקה.

איתן כבל: ואז אתה מכניס אותו למוסך המורשה שאתה רוצה שיטפל בו וייתן לו את השירות, ייתן חלקים וחלפים – אבל אף מקום לא רוצה לטפל בו.

איתן כבל: זה הרג את השוק, ונדרשנו לחוק גדול, אחד החוקים הגדולים שהובאו לכאן בשנים האחרונות.

איתן כבל: אותו דבר כאן.

איתן כבל: אם אני קונה מכשיר מחודש – שזו ההגדרה של זה - - -

<עידו רוזנברג: אני עידו רוזנברג, מחברת "פלאפון".

<עידו רוזנברג: אני חושב שאדוני נוגע בדיוק בשתי הנקודות החשובות.

<עידו רוזנברג: אחת, לא מדובר על מכשיר מחודש אלא מדובר על מכשיר משומש.

<עידו רוזנברג: ההבדל הוא אדיר, כי מכשיר מחודש הוא מכשיר שגם לפי צו הגנת הצרכן הוא מכשיר משומש אבל שעבר דרך היצרן או יבואן, שבדק, תיקן מה שצריך והפיץ אותו הלאה.

<עידו רוזנברג: שזה מצוין, כי זה עבר ידיים מהימנות.

<עידו רוזנברג: ואז לרוב גם מקבלים אחריות, למרות שלפי חוק הגנת הצרכן לא מחויבים לקבל אחריות.

<עידו רוזנברג: פה, במקרה הזה, אנחנו מדברים על משהו אחר, שבעיניי זה הבדל של שמיים וארץ.

<עידו רוזנברג: פה מדובר על מכשירים משומשים, נקודה.

<עידו רוזנברג: הם לא מחודשים, הם לא עברו דרך יצרן - - -

איתן כבל: מה זה משומשים?

<עידו רוזנברג: שמישהו השתמש במכשיר הזה איפשהו בעולם, מישהו אחר קנה אותו, והביא אותו as is לארץ, בלי שיש לך מושג מה יש בתוך הקופסה הסגורה הזאת, איזה חלפים יש בפנים, ובלי שזה עבר דרך יצרן או יבואן שיכול לבדוק שבאמת המכשיר תקין ומשדר בהספקי שידור תקינים והסוללה תקינה.

<עידו רוזנברג: כלומר, אין לך מושג על שום דבר מעבר למה שאתה רואה בחוץ.

<עידו רוזנברג: וזה בדיוק הבדל שאדוני שם עליו את הדגש, ובעיניי הוא ההבדל החשוב ביותר.

<לאה ורון: ועדיין השאלה האם תתקנו אותו?

<עידו רוזנברג: זה לא אנחנו.

<עידו רוזנברג: כשאנחנו מוכרים מכשירים, אנחנו מוכרים מכשירים חדשים וגם נותנים אחריות.

<עידו רוזנברג: וגם כשאנחנו מוכרים מכשירים מוחדשים – כך זה נקרא בצו הגנת הצרכן, לא "מחודשים", "מוחדשים" – אז אם זה למשל "אפל" אז "אפל" עצמה מחדשת ואנחנו נותנים אחריות.

יעקב פרי: אני קניתי מכשיר משומש בארצות הברית.

יעקב פרי: באתי איתו ארצה ונרשמתי כלקוח של "פלאפון" – האם אני אוכל לקבל מכם שירות תיקונים?

<עידו רוזנברג: רוב הסיכויים שלא.

<עידו רוזנברג: אני לא יודע מה יש בתוך המכשיר.

<עידו רוזנברג: כלומר, המכשיר שאתה קנית, מעבר לעטיפה החיצונית שלו שאולי יש עליה לוגו של "סמסונג", כל המכשיר בפנים הוא משהו אחר לגמרי ואני לא אדע לתקן אותו גם אם תגיע אליי.

<עידו רוזנברג: וזו בדיוק הבעיה.

איתן כבל: תן לי לחדד את זה עוד יותר.

איתן כבל: בואו נחלק את השוק לשני סוגים.

איתן כבל: אם אני מחר רוצה לקנות אייפון, אני בא, קונה בצורה מסודרת, יש לי את כל האחריות ואין לי שום בעיה.

איתן כבל: אבל יש בשוק בראש העין או בקניון חנות שהיא לא סוכנת שלך אלא על המדף יש לה טלפונים, אתה אומר לו "אני רוצה לקנות".

איתן כבל: הוא לא עושה איתי התקשרות, הוא לא סוכן שלכם או של אחד הגופים, אלא רק מוכר את הציוד.

איתן כבל: עכשיו, נניח שקניתי ממנו והתקלקל לי הטלפון - - -

יעקב פרי: ואתה לקוח של חברה – "סלקום", "פרטנר", "גולן" או אני לא יודע מה.

איתן כבל: שנייה, תנו לי.

איתן כבל: ויש לי גם את הקו, שהוא של "פלאפון", "פרטנר" או כל אחד מהגופים.

איתן כבל: ועכשיו שאלת מיליון הדולר של כל התהליך הזה היא מי מתקן לי.

איתן כבל: אם תבוא ותגיד לי, שמע, לא קנית את זה דרך חברת "פלאפון" או "פרטנר".

איתן כבל: ..

איתן כבל: עזוב את השאלה אם הבאתי אותו מחו"ל או לא.

איתן כבל: מישהו נמאס לו ועזב את הארץ והוא מכר לי את המכשיר הזה והוא מונח אצלי במדף - - -

<מימון שמילה: כמו שקנית חדש - - -

איתן כבל: כן, כמו חדש.

איתן כבל: מי מתקן?

איתן כבל: זה לא חברת "פלאפון", נכון?

<מימון שמילה: אני אגיד לך - - -

איתן כבל: שנייה, תנו לנו להבין.

יעקב פרי: יש מעבדות.

איתן כבל: אתה בעצם אומר לי שיש מעבדות פרטיות ובמעבדות הפרטיות האלה אין לאף אחת מן החברות שהקו הוא שלהן שום מערכת יחסים עם הקונה.

<קריאה: נכון.

איתן כבל: אם זה באמת מתקיים ככה, אז אין שום בעיה גם עם אלה שמיובאים.

יעקב פרי: שמילה, אני, נשברו לי שני המסכים.

יעקב פרי: חזרתי ארצה.

יעקב פרי: אני גם לקוח של "סלקום" וגם לקוח של "פלאפון" והפלאפונים הם תקניים.

יעקב פרי: צלצלתי ואמרו לי "תבוא למרכז שירות, תניח את הטלפון ותקבל אותו אחרי יום".

יעקב פרי: שלחתי את הנהג שלי למעבדה פרטית ותמורת 300 שקל עשו לי את שני המסכים, ובזה נגמר הסיפור ובא לציון גואל, ועד רגע זה עוד לא שברתי אותם שוב.

<מימון שמילה: מי שקונה היום מכשיר בחנות פרטית שלא שייכת לחברה, עומדות בפניו מספר אופציות.

<מימון שמילה: אחת מהן - - -

איתן כבל: שמילה, זה כמעט ההבדל בין לעשות ביטוח לבין לא לעשות ביטוח.

<מימון שמילה: בדיוק.

<מימון שמילה: אופציה אחת שלו זה לפנות לחברת "פלאפון", שעושה תכנית גם ל"פלאפון" וגם לאחרות, כי ממילא היא מחזיקה מעבדות.

<מימון שמילה: אין לה חובה, היא עושה את זה כי זה נוח לה.

<לאה ורון: ואיזה שירות תיקונים הן נותנות ללקוחות שרכשו אצלן את המכשיר?

איתן כבל: את זה הן אמורות לספק לו מ-א' ועד ת', זה לא קשור.

יעקב פרי: לא, רק אם אתה קונה אחריות או לתקופת אחריות שנתית.

<לאה ורון: זה מה שרציתי לשמוע.

איתן כבל: זה נכון לגבי כל דבר.

איתן כבל: זה כמו שבאו אליי לדוגמה לגבי המזגנים.

איתן כבל: הסתיים הביטוח.

איתן כבל: אז מתקשר אליי שירות הלקוחות שלהם ושואל האם אני רוצה להמשיך את הביטוח.

איתן כבל: שאלתי אותה כמה עולה הביטוח, אמרה לי 2,400.

איתן כבל: אמרתי לה: כל שנה אני אחליף...

<מימון שמילה: המטרה של התיקון הזה היא שהמחירים ירדו עד כדי כך...

<מימון שמילה: הדוגמה שנתת היא מצוינת.

<מימון שמילה: המחירים ירדו בגלל המכשירים המחודשים הללו שאנשים יגידו "התקלקל?

<מימון שמילה: לא נורא, אני אזרוק ואקנה חדש, זה יותר טוב לי מביטוח בכל חברה סלולרית ואפילו במעבדות שנותנות שירותים".

<מימון שמילה: ועדיין לצרכן יש אפשרות להכניס את זה בחברת סלולר או במעבדה פרטית, הוא יכול ללכת לכל מקום שהוא רוצה.

<מימון שמילה: אבל אני חושב שצרכנים יעדיפו לזרוק ולקנות חדש.

<מימון שמילה: אני רוצה להוסיף עוד כמה דברים.

<מימון שמילה: הנושא הזה לא נולד מאתמול להיום, הוא התחיל לפני מספר שנים.

<מימון שמילה: בנוסף, ב-2016 יצאנו בשימוע מסודר לכל השוק – גם לחברות, גם ליבואנים, לכל מי שיש יד ורגל בנושא הזה.

<מימון שמילה: יצאנו לשימוע, קיבלנו עמדות, בחנו אותן, ובסוף הנחנו מסמך מקצועי.

<מימון שמילה: לצערי, לאור תחלופת שרים במשרד לא יצא לנו...

<מימון שמילה: כל פעם השר חתם, השר עזב, וכרגע הצגנו את זה לשר האחרון, הוא חתם על זה וביקש שנקדם את הדבר הזה.

<מימון שמילה: הצו הזה יסייע לתחרות, הוא פותח את השוק בצורה דרמטית - - -

איתן כבל: אדוני המנכ"ל בפועל, בוא נאמר שיש לצו הזה פוטנציאל לייצר תחרות ואני מקווה שהוא אכן ייצר.

איתן כבל: אתה יודע במה?

איתן כבל: פחות על רכישת מכשירים חדשים ויותר בעניין של האם שווה לי לתקן במקרה שהוא מתקלקל ובעניין של השירות.

<מימון שמילה: לא לכל התושבים היום במדינת ישראל יש את היציבות הכלכלית לקנות מכשיר ב-3,000 או 5,000 שקל.

איתן כבל: צודק.

איתן כבל: על פניו זה חוק צרכני מהמדרגה הראשונה.

<לאה ורון: אני רוצה להפנות את תשומת לב הוועדה שאיגוד לשכות המסחר שלח מכתב מפורט שמתייחס להיעדר יכולת בקרה ולחשש לכשלי רשת חמורים.

<לאה ורון: הנציגים שלהם הוזמנו לדיון ונרשמו, אבל אני לא רואה שאיש מהם הגיע.

<לאה ורון: מאחר שאני העברתי את המכתב מבעוד מועד למשרד התקשורת, אני מניחה שהם בדקו את הטענות ואם היה צורך לתקן משהו בצו, הם בוודאי תיקנו.

איתן כבל: אוקיי.

איתן כבל: גיל, בבקשה.

<גיל ברגפרוינד: אני גיל ברגפרוינד, כלכלן המועצה הישראלית לצרכנות.

<גיל ברגפרוינד: קודם כול, אני חושב שההצעה היא טובה מאוד, היא מצוינת.

<גיל ברגפרוינד: בהחלט יש יתרון בזה שמחליפים גם מכשירים משומשים וגם מכניסים ציוד שהוא ציוד קצה לא חדש, שיתאים לכיס של אנשים שלא יכולים לקנות חדש.

<גיל ברגפרוינד: אבל כבר היום קיימת בעיה.

<גיל ברגפרוינד: במועצה לצרכנות טיפלנו רק בשנה האחרונה ביותר מ-120 תלונות בנושא של תיקונים שמתכחשים אליהם, שלא מוכנים לתקן - - -

איתן כבל: גיל, אתה מעלה עניין, אבל בוא קודם כול נמקד אותו.

איתן כבל: האם התלונות הן כלפי החברות או כלפי מעבדות פרטיות?

<גיל ברגפרוינד: בעיקר מעבדות פרטיות.

<גיל ברגפרוינד: ומכאן אני מגיע לתובנה שבעצם הבעיה ביבוא מקביל או יבוא מאושר מהסוג הזה, היא שבעצם הסימונים לא יהיו ברורים.

<גיל ברגפרוינד: כפי שהסביר המנכ"ל, מה שיקרה פה זה שייכנס - - -

יעקב פרי: מה זאת אומרת שהסימונים לא יהיו ברורים?

יעקב פרי: לא הבנתי.

<גיל ברגפרוינד: היום כשאתה קונה מכשיר שהוא refurbished אתה תראה סימון קטן בתחתית של R.

<גיל ברגפרוינד: אלא שמעט מאוד אנשים מבינים את המושג refurbished, שזה משוחזר, משופץ או כל מיני ביטויים שבעצם - - -

<לאה ורון: מוחדש.

<גיל ברגפרוינד: מחודש, משוחזר ועוד.

<גיל ברגפרוינד: יש הרבה - - -

<מימון שמילה: לא יד ראשונה.

<גיל ברגפרוינד: כן, לא יד ראשונה.

<גיל ברגפרוינד: אבל לא ברור מה מצב המכשיר.

<גיל ברגפרוינד: וזה הקושי שאני מדבר עליו, ולכן צריך לחשוב איך - - -

איתן כבל: גיל, בוא נעשה סדר.

איתן כבל: תראה, מי שבהגדרה הולך לקנות טלפון refresh כזה או אחר, הנחת העבודה היא שהוא לא סתם הלך וקנה.

איתן כבל: זאת אומרת, זה אדם שברוב המקרים אין ידו משגת - - -

<גיל ברגפרוינד: לא בהכרח.

<גיל ברגפרוינד: יש פעמים שבהם בחנות עצמה מציעים לך, אומרים לך – שמע, אני יודע שזה תקין, סמוך עליי - - -

איתן כבל: שנייה, שנייה, זה לא קשור.

איתן כבל: אני עדיין לא מתעסק בנוכלות, בוא לא נתחיל בנוכלות.

איתן כבל: נוכלות מתקיימת גם אם אתה קונה אותו חדש מהניילון, אוקיי?

איתן כבל: אני רוצה קודם כול ללכת צעד אחר צעד.

איתן כבל: קודם כול, הנחת העבודה היא שאלה אנשים שידם אינם משגת; השוק נפתח גם לאנשים כאלה, שרוצים לתת גם לילדים שלהם ושיוכלו לעמוד בזה – כי המכשירים בישראל יקרים, וצריך גם את זה לומר.

איתן כבל: עכשיו, מה החשש – המוצדק – שלך?

איתן כבל: שכשהוא מקבל את המכשיר הוא לא יודע מה מצבו באמת.

איתן כבל: יכול להיות שזה מכשיר שעובד רק באותו רגע.

איתן כבל: כמו שפעם שהיו קונים שעון, חוצים את הכביש – והוא כבר לא עובד.

איתן כבל: עכשיו, השאלה היא האם יש כלי לבוא ולהגיד שברגע שהוא מקבל את האות R מישהו עשה איזושהי בדיקה מינימלית שאומרת שהוא לא עשה משהו שאי אפשר לתקן אותו בחיים או משהו כזה.

יעקב פרי: אי אפשר לעשות את זה, זה מגיע מכל העולם.

יעקב פרי: אנשים קונים - - -

<מימון שמילה: אומר פה רן, ובצדק, שיש חוקי הגנת הצרכן, שתקפים גם למקרר שאתה קונה בחנות יד שנייה.

<מימון שמילה: קנית, הבאת אותו הביתה והוא לא עובד – מה קורה אז?

<מימון שמילה: אז בגלל זה לא נמכור יותר מקרר יד שנייה או מכוניות יד שנייה?

איתן כבל: תקשיב, אתה צודק.

איתן כבל: אבל הצדק הוא...

איתן כבל: לא נצליח לתת מענה לכול, אבל בוא לפחות נציף את - - -

<מימון שמילה: רציתי - - -

איתן כבל: אני אתן לך דוגמה.

איתן כבל: יש לי שואב אבק שתמיד מתקלקל לי בסיום האחריות.

איתן כבל: מה בעצם אני אומר, אדוני המנכ"ל?

איתן כבל: אוקיי, הוא בא, קנה את המכשיר.

איתן כבל: עכשיו, גם בכללים שלנו בהגנת הצרכן – ואתה יודע, במקרה יושב פה לפניך אולי ה-מחוקק של חוקי הגנת הצרכן פה בכנסת – מה יקרה?

איתן כבל: יש לו שבועיים-שלושה להחזיר אותו אם מתקלקל לו.

איתן כבל: אבל נניח אחרי חודשיים.

איתן כבל: ..

איתן כבל: מה הבעיה, גיל?

איתן כבל: זה נכון גם למי שאין ביטוח.

איתן כבל: מי שלא עושה ביטוח ורכש מוצר, גם חדש ובוודאי גם ישן.

איתן כבל: .. יש פה דילמות אמתיות.

איתן כבל: תראו, אני בעד הצו, ואני חושב שגם חבר הכנסת פרי - - -

יעקב פרי: אני מאוד בעד הצו.

<קריאות: - - -

<מימון שמילה: אדוני היושב-ראש, תן לי מילה על זה.

<מימון שמילה: אחרי שקראנו ופנו אלינו לא מעט - - -

יעקב פרי: אני מאוד בעד, כי זה הופך להיות קומודיטי, וכל מוצר שהופך להיות קומודיטי מצריך פיקוח וארגון של העניינים - - -

איתן כבל: אני מסכים איתך.

יעקב פרי: ואני מסכים איתך שיהיו לא מעט בעיות ואולי הרבה יותר תלונות.

<גיל ברגפרוינד: - - - אני רוצה לעזור מראש - - -

<מימון שמילה: אדוני היושב-ראש, מילה.

<מימון שמילה: לא רצינו לגרום פה בבת אחת דברים.

<מימון שמילה: ..

<מימון שמילה: אנחנו רואים בנושאים צרכניים דברים עין בעין, ואנחנו אומרים את זה לא מעט פעמים – ואני איש של צרכנות.

<מימון שמילה: אני אומר לך דוגרי, אני רואה את זה כתפקיד מרכזי שלי במשרד, עוד לפני שהייתי מנכ"ל בפועל.

<מימון שמילה: הכנסנו לפה תיקונים.

<מימון שמילה: מה הם אומרים?

<מימון שמילה: לדוגמה, אם הביא יבואן איזה 2,000 מכשירים למדינת ישראל מסוג מסוים ופתאום מקבלים יותר מעשר תלונות על המכשיר הזה, אז הוא צריך לדווח לנו, ואנחנו נבוא לברר אצלו וגם תהיה לנו אכיפה ופיקוח על אותו יבואן, עד כדי שלילת אישור היבוא שלו למדינת ישראל; או לאסוף את כל המכשירים האלה שהתקלקלו כך שהוא יפסיק למכור אותם.

<מימון שמילה: גם יצרנו צעדים כדי שזה לא יהיה - - -

איתן כבל: אוקיי, תכף נקרא את זה.

איתן כבל: אדוני המנכ"ל, אני רוצה לסכם ולומר את הדבר הבא לפני ההקראה.

איתן כבל: בסוף-בסוף יש לשוק כללים.

איתן כבל: אם מישהו הוא נוכל והוא מייבא את ה...

איתן כבל: הוא יכול "לנכלל" פעם אחת, פעמיים, שלוש, אולי עשר, אבל פה זה נגמר.

איתן כבל: ואותו דבר פה.

איתן כבל: בגדול, כשאתה שוקל במשקולת מה זה עושה לשוק אל מול בעיות שזה עלול לייצר, אין ספק שבסך הכול הכללי זה עולה לאין שיעור.

איתן כבל: אז אולי בהתחלה זה יהיה פתח לנוכלויות ורמאויות וכל מיני דברים כאלה, ואני אפילו בטוח שזה יקרה, אבל בסוף השוק, ככל שהוא מתקדם הוא גם יודע להשתכלל בעניין הזה, ועם הזמן ייווצר איזשהו איזון.

איתן כבל: ואתם בתפקיד שלכם, אם אתם רואים למשל תלונות על "יעקב את יעקב תיקוני טלפונים" אז אתם יודעים לפנות למשרד התקשורת ולהגיד, תשמעו, במקום הזה והזה כולם תקולים.

<מימון שמילה: יפנו אלינו, יפנו לרשות להגנת הצרכן - - -

איתן כבל: תודה, בואו נתחיל את ההקראה.

איתן כבל: אלא אם כן יש לך משהו לומר.

<גיל ברגפרוינד: משפט אחרון.

<גיל ברגפרוינד: לא רק שאנחנו לא מתנגדים, אנחנו מעוניינים שהצו הזה יעבור.

<גיל ברגפרוינד: אבל אני רוצה שיהיה גילוי נאות; כשמוכרים את זה אני רוצה שיהיה סימון ברור על האריזה - - -

איתן כבל: זה ברור, זה חובה, אין ויכוח.

<גיל ברגפרוינד: אבל זה לא קיים.

<עידו רוזנברג: זה לא קיים היום.

איתן כבל: אז נוסיף את זה.

<גיל ברגפרוינד: דבר שני, אני רוצה לאפשר שיהיו כלי אכיפה, כדי לוודא שלא ניפול - - -

<עידו רוזנברג: אם יורשה לי לציין עוד נקודה אחת, אנחנו מדברים פה על אחריות ותיקון של מכשירים תקולים, אבל מעבר לזה יש בעיות אחרות.

<עידו רוזנברג: מכשיר סלולרי שכל היום צמוד אליך – יש גם בעיות שאתה לא מודע אליהן במכשירים משומשים שאתה לא יודע מאיפה הם הגיעו.

<עידו רוזנברג: הוא עובד מצוין לשיטתך, אתה מקבל ומוציא שיחות, אבל הקרינה שלו הרבה יותר גבוהה, רכיבים בו עובדים בצורה לא תקינה, הסוללה לא תקינה - - -

איתן כבל: לכולם יש את הטלפון של ליברמן?

איתן כבל: זה מה שייבאו?

איתן כבל: השוק כבר מזמן לא עם הטלפונים... עשה לי טובה, נו בחייאת - - -

<עידו רוזנברג: לא, יש ברחבי ה - - -

איתן כבל: עשה לי טובה.

איתן כבל: אני מבין מה שאתה אומר, מה שגיל אמר, אבל רוב המוחדשים כבר מתכתבים בסוף עם טלפונים כאלה רובם ככולם.

<עידו רוזנברג: אבל אדוני, כל מה שאני - - -

יעקב פרי: איתן, אתה צריך להבין – ואני בטוח שאתה מבין – שדעתן של החברות הסלולריות פחות נוחה מ - - -

איתן כבל: ברור.

איתן כבל: גם אם הוא לא היה בא הייתי יודע את זה.

יעקב פרי: - - - ואני אומר את זה בשמי לשעבר.

יעקב פרי: נושא הרחבת התחרות, פתיחה ליבואנים, טלפונים משומשים וכיו"ב עלה מאז כניסת הסלולר למדינת ישראל.

יעקב פרי: ואני מדבר איתך על שנות ה-90.

יעקב פרי: בסך הכול לא חלו שינויים דרסטיים, חוץ מהטכנולוגיות כמובן.

יעקב פרי: עכשיו, אני כן חושב שיש היגיון בהצעה שלהם, או בדרישה שלהם, שלא יקנו קופסה בשק.

יעקב פרי: כלומר, שעל האריזה יהיה כתוב שזה טלפון משומש, משופץ או משהו מהסוג הזה - -

איתן כבל: נכון.

יעקב פרי: - - על מנת שבאמת לא ימכרו משומשים כחדשים, חדשים כמשופצים או משופצים כמשודרגים.

איתן כבל: אדוני, בבקשה.

<רועי ברית: אני רועי ברית, מהמחלקה המשפטית של משרד התקשורת.

<רועי ברית: עניינו של הצו זה רישוי של ציוד קצה רט"ן, או בעברית, מכשירי טלפון סלולריים ומכשירים דומים.

<רועי ברית: זה לא כולל ציוד תשתית כמו רפיטורים וכדומה.

<רועי ברית: הצו הקיים, וגם התיקון שלו, הוא מכוח פקודת הטלגרף האלחוטי וגם מכוח חוק התקשורת, והוא מבטא את האינטרסים שבבסיס ההסדרה של משרד התקשורת.

<רועי ברית: זה לא רק ההיבטים הצרכניים, זה גם בטיחות של משתמשים, התקינות של רשתות תקשורת, ניצול יעיל של המשאב המוגבל של התדרים האלחוטיים ומניעת הפרעות אלחוטיות למערכות השונות.

<רועי ברית: הכול בא לידי ביטוי בצו.

<רועי ברית: הצו עולה בקנה אחד עם שתי החלטות ממשלה.

<רועי ברית: אחת, החלטת ממשלה להפחתת הנטל הרגולטורי, ושתיים, החלטת ממשלה לעניין הסרת חסמים בפני יבוא מסחרי.

<רועי ברית: ונדמה לי שיש גם החלטת ממשלה בעניין הקלות ביבוא אישי.

<רועי ברית: כך שהצו עולה בקנה אחד עם ההחלטות האלה.

<רועי ברית: וכמו שנאמר, הצו מחזק מאוד את יכולת האכיפה והפיקוח של המשרד בשוק בכל ההיבטים האלה.

<לאה ורון: עורך דין ברית, בעבר אישרה הוועדה רישיונות פטור-סוג למכשירים נייחים.

<לאה ורון: האם אתם אכפתם, האם אתם בדקתם, האם מהרגע שניתן הרישיון יש למשרד איזושהי אמירה, איזושהי בדיקה, או שמהרגע ש - - -

<רועי ברית: נכון, יש לנו צו משנת 2014 לגבי ציוד קצה קווי.

<רועי ברית: הוא מאוד שונה בהרכב שלו, וגם במשטר הרגולטורי זה לא כל כך דומה.

<רועי ברית: אנחנו לא נתקלנו בתלונות או משהו שהצדיק אכיפה - - -

<מימון שמילה: גם אז פחדו מתלונות, הפרעות וכו'.

<מימון שמילה: אבל לא קיבלנו אפילו תלונה אחת - - -

<לאה ורון: לא, אבל השאלה האם המשרד ערוך לאכוף והאם הוא רואה בזה כתפקידו; האם יש עליו חובה לזה.

יעקב פרי: - - - אני לא יודע את מספר הטלפון הקווי אצלי בבית.

יעקב פרי: יש לי טלפון קווי, אבל אני לא יודע את מספרו.

<מימון שמילה: קודם כול, אני יכול לבשר לך על הרפורמה בטלפוניה הקווית, ואתה יכול לשקול – אני לא יכול להמליץ – לעבור ברפורמה ולקבל את זה במחיר הרבה יותר נמוך.

<מימון שמילה: זה כבר יצא לדרך.

<מימון שמילה: אדוני היושב-ראש, אנחנו יכולים להתחיל בהקראה?

איתן כבל: כן, כן.

<גיל ברגפרוינד: רגע, עצרנו בשאלת האכיפה, שאתה רוצה לענות עליה.

איתן כבל: חברים, עצרו פה.

איתן כבל: בואו נתחיל את ההקראה.

<אורנן שטיינברג: שמי אורנן שטיינברג, מהמחלקה המשפטית במשרד התקשורת.

<אורנן שטיינברג: בתוקף סמכותי לפי סעיפים 4א(ד3), 53א(א)(3) ו-(4), ו-59 לחוק התקשורת (בזק ושידורים), התשמ"ב-1982 (להלן – חוק התקשורת), וסעיף 5(א1) לפקודת הטלגרף האלחוטי [נוסח חדש], התשל"ב-1972 (להלן – הפקודה), ובאישור ועדת הכלכלה של הכנסת לפי סעיף 59א לחוק התקשורת, אני מצווה לאמור:

<רועי ברית: רק אגיד שהתיקון הזה נועד כדי למנוע בלבול עם צו אחר, משנת 2014, וכדי להבהיר שהצו הזה עוסק במכשירי טלפון סלולריים ולא בציוד אחר.

איתן כבל: כל המילים האלה בשביל טלפונים ישנים?

<מימון שמילה: רט"ן זה סלולרי בעברית.

<לאה ורון: היושב-ראש וחבר הכנסת פרי יצביעו על הסעיף הזה.

איתן כבל: יש הערות?

איתן כבל: לא.

איתן כבל: מי בעד?

איתן כבל: בעד אישור הסעיף – פה אחד

איתן כבל: אושר.

איתן כבל: הערות?

איתן כבל: תסביר.

<רועי ברית: אנחנו מציעים לתקן את הסעיף כדי לתקן את מקור הסמכות בחוק התקשורת, 53א, שעניינו יבוא של ציוד קצה והוראות לעניין הפצתו ומכירתו והטיפול בו.

איתן כבל: הערות?

איתן כבל: מי בעד?

איתן כבל: בעד אישור הסעיף – פה אחד

איתן כבל: אושר.

איתן כבל: הערות?

איתן כבל: בעד אישור הסעיף – פה אחד

איתן כבל: אושר.

<רועי ברית: היום, בתנאים של הפטור לציוד, יש התייחסות ספציפית לטכנולוגיות מסוימות.

<רועי ברית: היום יש כבר טכנולוגיה דור 4 ודור 5, אז אנחנו מחליפים את זה באמירה הכללית לגבי טכנולוגיות.

<אורנן שטיינברג: ופסקה (4) זה מה שדיברנו לגבי החדש.

איתן כבל: אוקיי.

איתן כבל: מי בעד?

איתן כבל: בעד אישור הסעיף – פה אחד

איתן כבל: אושר.

איתן כבל: חברים, תקתקו, קדימה.

<רועי ברית: זה מוסיף חובה למשרד לפרסם באתר האינטרנט שלו הודעות אם הן ייעשו לפי סעיף 3 לצו.

איתן כבל: מי בעד?

איתן כבל: בעד אישור הסעיף – פה אחד

איתן כבל: אושר.

איתן כבל: שזה אומר?

<רועי ברית: הסעיף הזה קובע שאם אתה בעל חנות לצורך העניין, כלומר אינך יבואן, אתה לא צריך לבוא ולאשר במשרד התקשורת.

<רועי ברית: עכשיו, אחרי שנתקן את הצו, הוא יחול רק על יבואנים.

<רועי ברית: מי שאינו מייבא אלא רק מוכר לא צריך לבוא אלינו לקבל אישור פטור.

איתן כבל: מי בעד?

איתן כבל: בעד אישור הסעיף – פה אחד

איתן כבל: אושר.

<רועי ברית: פה אני מבקש להבהיר משהו.

<רועי ברית: את סעיף 5 בצו הקיים אנחנו כותבים מחדש.

<רועי ברית: מי שמבקש לפעול כיבואן של מכשירי טלפון סלולריים יפנה למשרד התקשורת.

<רועי ברית: אם הוא ימסור את כל הפרטים שמפורטים בסעיף 5 הוא יקבל דבר שנקרא "אישור פטור", שבעזרתו אפשר לשחרר ציוד במכס.

<רועי ברית: מה שחידדנו בנוסף זה את העילות לביטול אישור פטור.

<רועי ברית: אנחנו חושבים שאנחנו רק מעגנים סמכות שקיימת ממילא.

<רועי ברית: מי שיש לו סמכות לתת אישור, יש לו סמכות גם לשלול את האישור.

<רועי ברית: ואנחנו מתווים בדיוק את אמות המידה והשיקולים, בדומה להוראות שנקבעו בחוק התקשורת או בחוק הדואר.

<רועי ברית: למשל, אם גורם כלשהו הפר הוראות לפי הפקודה או של הצו או של אישור הפטור שהוא קיבל, זו יכולה להיות עילה אפשרית לשלילת אישור הפטור שהוא קיבל.

<רועי ברית: ככל שאנחנו נעלה על יבואנים שמבצעים הפרות, זה יהיה כלי האכיפה שלנו.

<רועי ברית: אין לנו עיצומים כספיים בינתיים בעניין הזה.

<אורנן שטיינברג: הקלה נוספת זה שעד עכשיו יבוא אישי היה רק עד שלושה מכשירים ועכשיו העלינו את זה לחמישה מכשירים.

<רועי ברית: פה "יבוא" זה רק יבוא מסחרי.

איתן כבל: דרך אגב, למה אין לנו פה סנקציות אחרות?

איתן כבל: הסנקציה היחידה היא שלילת הרישיון.

<מימון שמילה: אנחנו עוד נבוא אליך לעוד סיבוב, לגבי סנקציות שאנחנו רוצים להשלים בפקודות שלנו – גם בטלגרף וגם בחוק התקשורת.

איתן כבל: מי בעד כל הסעיפים שהקראנו?

איתן כבל: בעד אישור הסעיף – פה אחד

איתן כבל: אושר.

איתן כבל: הלאה.

איתן כבל: תסביר.

<רועי ברית: אלה גם תיקונים טכניים לעניין הנוסח, וגם, כפי שאמרתי, בצו הזה באמת יש הקלה מבחינת הנטל הבירוקרטי ליבואנים.

<רועי ברית: היום, בנוסף לאישור הפטור שהם מקבלים, הם צריכים לבוא ולדווח למשרד מראש על כל דגם נוסף שהם מעוניינים לייבא.

<רועי ברית: כאן אנחנו מכניסים את זה בחובת דיווח בדיעבד, רבעוני, שזה יותר פשוט ויותר קל לאכוף את זה ויותר קל לדווח לגבי זה.

<רועי ברית: בעקבות שאלה שהעלתה היועצת המשפטית של הוועדה אנחנו רוצים לחדד: "כל שינוי בפרטים שבהודעה כאמור בסעיף 5(א)(1) ו-(2)".

<מרב תורג'מן: כדי שהוא לא יצטרך לדווח על אודות סוגי ציוד הקצה שבכוונתו לסחור בהם, כי זה בעצם סותר את הרציונל של דיווח רבעוני.

<רועי ברית: הדיווח יהיה רבעוני, והוא צריך לדווח לנו רק על שינוי בפרטים שלו.

איתן כבל: תודה.

איתן כבל: מי בעד, עם התוספת?

איתן כבל: בעד אישור הסעיף – פה אחד

<מרב תורג'מן: פשוט תהיה התוספת שבמקום "בסעיף 5(א)" יהיה "5(א)(1) ו-(2)".

איתן כבל: תודה.

איתן כבל: תסביר.

<רועי ברית: כדי לסייע למשרד ביכולת האכיפה והפיקוח שלו, בנוסף להוראה היום שקובעת שחובה - - -

איתן כבל: ברור, ברור, זה כמו בחוק רישוי רכב – הצורך לשמור על עקיבות.

איתן כבל: מי בעד?

איתן כבל: בעד אישור הסעיף – פה אחד

איתן כבל: אושר.

איתן כבל: הלאה.

<רועי ברית: הדרך לסמן שהציוד מוחדש קבועה היום בצו הגנת הצרכן (סימון מוצרים) - - -

<עידו רוזנברג: אבל כאן אנחנו מדברים על משומש, זה בדיוק ההבדל.

<רועי ברית: אנחנו לא קבענו פה חובת סימון של המוצרים - - -

יעקב פרי: אבל זה עלה פה ואנחנו חשבנו שזה יהיה הגיוני לחייב אותם לסמן.

יעקב פרי: אני מבקש להוסיף חובה שכשאני קונה אז יהיה כתוב על הקופסה "הנך קנית טלפון משומש".

<רועי ברית: זאת אומרת, מכשיר חדש או מכשיר שאינו חדש.

איתן כבל: כן.

<עידו רוזנברג: לא.

<עידו רוזנברג: היום בצו הגנת הצרכן יש דרישה לציין שהוא מוחדש, ובמקרה הזה אנחנו לא מדברים על מוחדשים אלא על משומשים, ולכן צריך לציין שהוא משומש.

<עידו רוזנברג: זאת בשונה ממכשיר חדש, שבן אדם יודע שהוא קנה מכשיר חדש.

<מימון שמילה: ציוד שאינו חדש יהיה מסומן שאינו חדש, בסדר?

איתן כבל: זה הכול.

<מימון שמילה: ולא "משומש" או "מחודש" - - -

איתן כבל: "אינו חדש", מקבל, אדוני.

איתן כבל: ואללה, איזה תותח אתה, ידעו את מי לבחור.

יעקב פרי: היה דיון בנושא בשנת 2012 והייתה התייחסות אז של משרד הביטחון.

יעקב פרי: משרד הביטחון אמר שישנם מכשירים שעלולים להפריע בשידורים שלהם לכוחות הביטחון, ובסופו של דבר אופשר למשרד הביטחון באיזשהו צו – ואני רוצה לשאול אם זה לא סותר – לבקש לפסול מכשירים מסוימים או ציוד מסוים.

איתן כבל: זה כבר כתוב, הקראנו את זה.

יעקב פרי: אוקיי, סליחה.

איתן כבל: עכשיו, השאלה הבאה – איפה אנחנו מכניסים את חובת הסימון.

<רועי ברית: אולי נעשה את זה בסעיף 8ג - - -

<מרב תורג'מן: זה צריך להיות ב-8 כנפרד, בהמשך לרישום מלאי ושמירת מסמכים - - -

איתן כבל: אנחנו נאשר את התוספת, ועורכת הדין תורג'מן יחד איתכם תעסוק איפה לשים את זה במקום הנכון.

<מרב תורג'מן: אבל מבחינת המינוח האם אנחנו מדברים - - -

יעקב פרי: "ציוד שאינו חדש".

<מרב תורג'מן: לא, לא "ציוד שאינו חדש", כי אז מוחדש נופל במסגרת "ציוד שאינו חדש".

<מרב תורג'מן: אז השאלה האם הוועדה מתכוונת להשתמש במונח "משומש" אל מול "ציוד חדש".

<רועי ברית: אני מציע נוסח, שיחול על יבואנים, כי הם אחר כך מעבירים את זה הלאה: הם יצטרכו לסמן אם המכשיר אינו חדש.

<עידו רוזנברג: "אינו חדש" לא עוזר, כי יש לך את צו הגנת הצרכן - - -

<רועי ברית: יש - - -

<עידו רוזנברג: שנייה, תן לי לסיים.

<עידו רוזנברג: יש מכשיר חדש, שאת זה כולנו מכירים.

<עידו רוזנברג: עכשיו, לפי החקיקה הנוכחית, ברגע שאתה מוכר מכשיר מוחדש – שזה לא משומש, זה משהו מעבר למשומש – אתה חייב לציין שזה מכשיר מוחדש.

<עידו רוזנברג: ולכן אם אנחנו הולכים עכשיו באיזשהו מדרג, אז מכשיר משומש, שהוא לא מכשיר מוחדש, צריך לרשום עליו "מכשיר משומש".

<עידו רוזנברג: כך יש בפני הצרכן את המדרג.

<מימון שמילה: במקרה הגרוע יהיו שתי מדבקות – אחת שלנו ואחת של הגנת הצרכן.

יעקב פרי: תמצאו את המיקום של זה.

<מימון שמילה: יש לי אחים שאוכלים אך ורק בד"ץ בית יוסף, והמשפחה של אשתי רק בד"ץ של אשכנזים, והיום באירוע, בת מצווה לילדה, אמרתי למשגיח הכשרות, הנה הבשר, אתה רואה, יש מדבקה של אלה ומדבקה של אלה והכול כשר לכולם.

<מימון שמילה: נשים מדבקה שלנו שאומרת שהמכשיר אינו חדש.

<מימון שמילה: ואם זה מחודש – זה עניין של הגנת הצרכן.

איתן כבל: אני מבין מה שמילה אומר.

איתן כבל: הרי הם לא סתם רוצים שיהיה כתוב "משומש" – כי "משומש" מייצר לו מדרגיות נמוכה יותר.

איתן כבל: כולנו מבינים את שרשרת המזון.

<רועי ברית: ברגע שיש סימון שהוא אינו חדש, הוא ידע לשאול את המוכר - - -

איתן כבל: בדיוק, יהיה כתוב שאינו חדש, זה הכול.

איתן כבל: ואז הוא יוכל לשאול את כל השאלות.

איתן כבל: ותזכור עוד דבר, הנציג של "פלאפון" – זה שוק שהשתכלל, ואלה שבאים לקנות את הדברים האלה, הם יודעים לשאול את השאלות יותר טוב מכל אחד ואחד מהאנשים שיושבים פה סביב השולחן.

איתן כבל: השתמשו בו; מאיפה הוא בא; כל הדברים האלה – הם האחרונים שאפשר לעבוד עליהם.

איתן כבל: הם יודעים בדיוק לבדוק את זה.

פרי: טוב, אנחנו מאשרים סעיף מיוחד - - -

<מרב תורג'מן: רגע, יש לי עוד איזה תיקון טכני לסעיף 8א.

<מרב תורג'מן: אני חושבת שיש מקום להגדיר רבעון, פשוט כי בחקיקה מגדירים רבעון.

איתן כבל: נכון.

<מרב תורג'מן: אפשר להגדיר כתקופה של שלושה חודשים שתחילתה ב-1 בינואר, או 1 באפריל - - -

איתן כבל: כן, אוקיי, תודה.

<מרב תורג'מן: וצריך להתייחס לדיווח הראשון, אולי בסעיף התחילה; כלומר, ממתי אותם יבואנים יצטרכו להגיש את הדיווח הראשון.

<גיל ברגפרוינד: יש לי עוד הערה בהקשר הזה.

<גיל ברגפרוינד: אני מבקש שהסימון יהיה בראש האריזה ולא באיזשהו מקום נסתר.

איתן כבל: תקשיב, אין למשרד התקשורת אינטרס להחביא את זה באותיות נמלה.

איתן כבל: עזוב, לא כדאי - - -

<לאה ורון: שייאמר "במקום גלוי על האריזה".

איתן כבל: "במקום גלוי", אוקיי.

יעקב פרי: "במקום גלוי", "במקום בולט".

<רועי ברית: אפשר לכתוב שהסימון יהיה ברור.

איתן כבל: אוקיי, תכתוב את זה.

<מרב תורג'מן: שהסימון יהיה - -

איתן כבל: במקום גלוי וברור.

<מרב תורג'מן: - - ברור וגלוי בסימון מכשיר שאינו חדש.

איתן כבל: כן.

איתן כבל: הלאה.

<גיל ברגפרוינד: אני חושב שבהקשר הזה כדאי להסדיר את כל התחום - - -

איתן כבל: גיל, אנחנו נסדיר את זה, אבל לא היום.

איתן כבל: גיל, תן לי לסיים את מה שיש לנו פה לפנינו.

איתן כבל: סעיף 10, כולל התיקונים, מי בעד?

איתן כבל: בעד אישור הסעיף – פה אחד

איתן כבל: אושר.

איתן כבל: הלאה.

<רועי ברית: אני רוצה להתייחס לשתי ההוראות המוצעות.

<רועי ברית: הוראות דומות קבועות היום בצו משנת 2014.

<רועי ברית: יש פה בעצם שתי סמכויות שהן חלק מסמכויות הפיקוח והאכיפה של המשרד.

<רועי ברית: סמכות אחת: אם מתעורר חשש שמכשיר טלפון סלולרי שיובא לישראל אינו עומד בתנאי הפטור או שהוא מסוכן, אפשר יהיה להורות על הפסקה זמנית של סחר, בין אם ליבואנים ובין אם לבעלי חנויות.

<רועי ברית: זה מוגבל ל-60 ימים.

<רועי ברית: ב-60 הימים האלה אנחנו נבדוק האם הציוד עומד בתנאי הצו, כאשר אם הוא לא עומד בתנאי הצו אז כמובן שממילא אי אפשר לייצא אותו.

יעקב פרי: בעבר הוריתם על הפסקה זמנית של סחר?

<רועי ברית: עוד לא עשינו את זה.

<רועי ברית: היום יש לנו סמכות לכך רק ביחס לציוד קצה קווי ועוד לא התעורר הצורך בכך.

<מימון שמילה: אבל זה חשוב מאוד, כדי שחס וחלילה לא ייכנסו - - -

<לאה ורון: ברור.

<רועי ברית: סמכות כזאת, שיכולה להשפיע על עיסוקו של אדם, כמובן שתיעשה לאחר השימוע, והיא תפורסם באתר האינטרנט של משרד התקשורת.

<רועי ברית: בנוסף, אנחנו מבקשים שאם יתברר שמכשיר כלשהו אינו עומד באחד התנאים שבסעיף 2, כלומר, הוא אינו ניתן ליבוא מכוח הצו, או שהציוד מסוכן לשלומו, לבריאותו ולבטיחותו של אדם או שקיימת הסתברות גבוהה למסוכנות, אז תהיה לנו סמכות להורות למי שסוחר בו לפרסם מודעה ולהזהיר את הציבור.

<רועי ברית: זהו, זו תכליתה של ההוראה.

<מרב תורג'מן: לגבי הסימון שדובר עליו קודם, לעניין "ברור וגלוי" – אולי יש מקום להסמיך גם פה את המנהל להחליט איך לפרסם את האזהרה על מכשיר שאינו חדש?

<רועי ברית: אני חושב שעדיף לא להיכנס לרזולוציות כאלה.

איתן כבל: זה הרי לא משהו שהוא עם קרטונים וכל זה, זה כולה שעל הטלפון עצמו תהיה מדבקה בצורה ברורה.

איתן כבל: אני חושב שזה מספיק.

<לאה ורון: על האריזה או על המכשיר עצמו?

איתן כבל: אני מציע שזה יהיה על המכשיר עצמו, לא על האריזה.

איתן כבל: שלא תיפול שגגה.

<גיל ברגפרוינד: יש לי פה איזה נקודה למחשבה שאני לא יודע איך לפתור אותה ואני רוצה את העזרה שלכם.

<גיל ברגפרוינד: בסוף, בסלולרי יש הרבה מאוד תקלות, ואמרנו שצריך להמתין פה עד שיהיו לפחות עשר תלונות.

<גיל ברגפרוינד: אבל אני לא רואה איך יהיה ריכוז התלונות.

<גיל ברגפרוינד: ב"מכשירים נייחים 2014" אין בעיה, אתה יכול לפחות לחברה עצמה.

<גיל ברגפרוינד: אבל פה מדובר על כל מיני דברים מהירים, שעלולים ליפול - - -

איתן כבל: יקירי, תקשיב - - -

<גיל ברגפרוינד: ולכן השאלה שאני שואל היא האם משרד התקשורת חושב שכדי לפתור את זה הוא צריך לעשות איזשהו אתר שהצרכן יוכל לפנות אליו – "זה המכשיר, נפגעתי, תודה".

<גיל ברגפרוינד: שיהיה ריכוז, כי אחרת לא - - -

איתן כבל: גיל, אתה לא מקשיב לי - - -

<גיל ברגפרוינד: - - - אז בפועל מעט - - -

איתן כבל: סליחה, גיל, תעצור.

איתן כבל: אם אני מקשיב לך אני מבטל את הצו.

איתן כבל: אתה לא יכול.

איתן כבל: אם כל מה שאתה אמרת אכן הולך, אסור לנו לקבל את הצו.

איתן כבל: זה אחד הדברים שאסור פה: "ואם ואם ואם...".

איתן כבל: בוועדה הזו אסור להגיד את זה, כי אין סוף ל"ואם"-ים.

איתן כבל: הרי אנחנו חיים היום בעולם הכי פתוח שיש; כדי לבצע עכשיו רכישה של מוצרים קטנים כאלה אתה נכנס לאתר האינטרנט, אתה רוצה מוצר מסוים – כתוב לך כמה תלונות, מי התלונות, איך התלונות וכו'.

איתן כבל: עכשיו, אחת מהשתיים: אם זה מישהו שרוצה רק לפגוע בחברה, אני בטוח שהחברה יודעת להיכנס ולתת את המענה לזה, לתבוע אותו או משהו כזה; ואם אלה נתוני אמת אז אלה נתוני אמת.

איתן כבל: אם יהיה איזה יבואן אחד שפיזר בין החנויות השונות איזה מוצר מסוים שהוא תקול, הרי זה עובר כחוט ה... הכול עובר, אין דברים כאלה היום.

איתן כבל: תבין, מי קונה את זה?

איתן כבל: אני מודיע לך: לא בסביון יקנו את זה.

איתן כבל: עכשיו, אלה שכבר קונים את זה הם אנשים שיודעים לשוחח ביניהם ולדבר.

איתן כבל: אלה שקונים את הדברים האלה, הצרכנות שלהם היא לאין-שיעור יותר חכמה מאלה שיש להם, כי הם שואלים, הם מתעמקים, הם לא מתכוונים לצאת פראיירים.

איתן כבל: עכשיו, מה שאתה אומר זה נכון.

איתן כבל: אבל אני לא יודע...

איתן כבל: מצד אחד אני עושה פה מהלך צרכני מהמדרגה העליונה, שפותח לקבוצות בתוך החברה הישראלית אפשרות אולי לעוד כמה טלפונים בבית.

איתן כבל: עכשיו, אם אני אתחיל לחשוב, "ואללה, אולי הוא רימה אותי".

איתן כבל: ..

איתן כבל: אני מבין את מה שאתה אומר.

איתן כבל: זה מונח לפתחו של משרד התקשורת וחובת ההוכחה היא עליו.

איתן כבל: יש להם אתר, ואם יש תלונות, זה מובא לפתחם.

איתן כבל: אני מעלה להצבעה את סעיף 11, מי בעד?

איתן כבל: בעד אישור הסעיף – פה אחד

איתן כבל: הסעיף אושר.

איתן כבל: יש עוד משהו?

<רועי ברית: סעיף 12.

<רועי ברית: מדובר בתוספת של הטופס של חובת הדיווח.

<רועי ברית: צריך לקרוא את זה כאן?

<לאה ורון: לא, אבל אפשר לראות שחברי הכנסת יעיינו בטופס.

איתן כבל: ראינו, זה בסדר.

איתן כבל: בסדר גמור.

איתן כבל: סעיף 12 - - -

<מרב תורג'מן: רגע, לעניין הדיווח הראשון - - -

איתן כבל: גם את זה אני מעלה להצבעה.

איתן כבל: אנחנו בעד - - -

<מרב תורג'מן: מתי אתם רוצים דיווח ראשון?

<מרב תורג'מן: מכיוון שאין פה הוראת תחילה אז התחילה היא ביום הפרסום, ויום הפרסום נופל קצת לפני הרבעון האחרון של השנה הנוכחית.

<מרב תורג'מן: השאלה היא אם מספיק להם הדיווח האחרון של השנה הזאת.

איתן כבל: אני חושב 1 בינואר.

יעקב פרי: כן, בדיוק.

<מרב תורג'מן: אז הדיווח הראשון יהיה ב-1 בינואר והתחילה היא ביום הפרסום.

איתן כבל: כן, תודה.

איתן כבל: בעד אישור הסעיף – פה אחד

איתן כבל: אושר.

איתן כבל: תודה רבה, הישיבה נעולה.